**Ministru kabineta noteikumu projekts “Kārtība, kādā alkoholiskos dzērienus, tabakas izstrādājumus, elektroniskajās cigaretēs izmantojamo šķidrumu, elektroniskajās cigaretēs izmantojamā šķidruma sagatavošanas sastāvdaļas un tabakas aizstājējproduktus marķē ar akcīzes nodokļa markām” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Kārtība, kādā alkoholiskos dzērienus, tabakas izstrādājumus, elektroniskajās cigaretēs izmantojamo šķidrumu, elektroniskajās cigaretēs izmantojamā šķidruma sagatavošanas sastāvdaļas un tabakas aizstājējproduktus marķē ar akcīzes nodokļa markām” (turpmāk – Ministru kabineta noteikumu projekts) paredz noteikt kārtību, kādā akcīzes preces marķē ar akcīzes nodokļa markām, nosacījumus par pasūtāmo akcīzes nodokļa marku daudzumu, to izsniegšanas termiņus un saņemšanas nosacījumus un prasības attiecībā uz informācijas sniegšanu par izlietotajām markām.  Ministru kabineta noteikumi stājas spēkā 2021.gada 1.jūlijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atbilstoši 2020.gada 24.novembrī pieņemtajiem grozījumiem likumā “Par akcīzes nodokli”, sākot ar 2021.gada 1.jūliju ar akcīzes nodokļa markām tiek marķēta arī karsējamā tabaka, elektroniskajās cigaretēs izmantojamie šķidrumi, elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējprodukti.  Likuma “Par akcīzes nodokli” pārejas noteikumu 132.punktā noteikts, ka Ministru kabinets līdz 2021.gada 1.jūlijam izdod likuma “Par akcīzes nodokli” 27.panta trīspadsmitajā daļā paredzētos noteikumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd kārtību, kādā alkoholiskos dzērienus un tabakas izstrādājumus marķē ar akcīzes nodokļa markām, tajā skaitā pasūtāmo akcīzes nodokļa marku daudzuma, to izsniegšanas termiņu un saņemšanas nosacījumus, kā arī kārtību, kādā sniedzama informācija par izlietotajām akcīzes nodokļa markām, nosaka Ministru kabineta 2015.gada 12.maija noteikumi Nr.220 “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām” (turpmāk – Ministru kabineta 2015.gada 12.maija noteikumi Nr.220). Lai komersanti varētu saņemt akcīzes markas arī karsējamajai tabakai, elektroniskajās cigaretēs izmantojamajiem šķidrumiem, elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem, ir sagatavots Ministru kabineta noteikumu projekts.  Ministru kabineta noteikumu projekts paredz pēc būtības saglabāt marķēšanas nosacījumus, pasūtāmo akcīzes nodokļa marku daudzumu, to izsniegšanas termiņus un saņemšanas nosacījumus un prasības attiecībā uz informācijas sniegšanu par izlietotajām markām, kāda ir noteikta 2015.gada 12.maija noteikumos Nr.220.  Ministru kabineta noteikumu projekts paredz karsējamajai tabakai, elektroniskajās cigaretēs izmantojamajiem šķidrumiem, elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem paredzēt līdzīgus marķēšanas nosacījumus kā tabakas izstrādājumiem.  Ņemot vērā to, ka saņemot akcīzes nodokļa markas elektroniskajās cigaretēs izmantojamajam šķidrumam, elektroniskajās cigaretēs izmantojamā šķidruma sagatavošanas sastāvdaļām un tabakas aizstājējproduktiem, nodokļa maksātāji maksā akcīzes nodokli, nevis iesniedz nodrošinājumu par nodokļa apmēru, kas atbilst izsniegto akcīzes nodokļa marku daudzumam, lai samazinātu administratīvo slogu akcīzes preču noliktavām, kas sniedz akcīzes preču marķēšanas pakalpojumus, Ministru kabineta noteikumu projektā ir nepieciešams paredzēt, ka Valsts ieņēmumu dienests izsniedz akcīzes nodokļa markas apstiprinātam noliktavas turētājam, kas veic darbības ar elektroniskajās cigaretēs izmantojamo šķidrumu, elektroniskajās cigaretēs izmantojamā šķidruma sagatavošanas sastāvdaļām vai tabakas aizstājējproduktiem, nosūtīšanai uz citu akcīzes preču noliktavu Latvijas Republikā akcīzes preču marķēšanai. Šajā gadījumā apstiprināts noliktavas turētājs, kura speciālajā atļaujā (licencē) ir norādīts darbības veids marķēšana, pamatojoties uz līgumu saņems citam apstiprinātam noliktavas turētājam izsniegtās akcīzes nodokļa markas elektroniskajās cigaretēs izmantojamo šķidrumu, elektroniskajās cigaretēs izmantojamā šķidruma sagatavošanas sastāvdaļu vai tabakas aizstājējproduktu marķēšanai. Akcīzes preces marķēšanai un jau samarķētas pārvieto, tām piemērojot atlikto akcīzes nodokļa maksāšanu saskaņā ar likuma “Par akcīzes nodokli” 25.panta vienpadsmitās daļas 1.punkta a) apakšpunktu.  Ņemot vērā to, ka saņemot akcīzes nodokļa markas elektroniskajās cigaretēs izmantojamajam šķidrumam, elektroniskajās cigaretēs izmantojamā šķidruma sagatavošanas sastāvdaļām un tabakas aizstājējproduktiem, nodokļa maksātāji maksā akcīzes nodokli, Ministru kabineta noteikumu projektā ir nepieciešams paredzēt, ka nodokļu maksātājiem ir jāiesniedz atsevišķs iesniegums akcīzes nodokļa marku pasūtīšanai un saņemšanai.  Šobrīd Ministru kabineta 2015.gada 12.maija noteikumos Nr.220 ir noteikts, ka smēķējamās tabakas, cigāru un cigarillu akcīzes nodokļa marku (papīra) minimālais izsniegšanas daudzums ir 500 gabalu. Lai neradītu pārpratumus normu piemērošanā Ministru kabineta noteikumu projektā ir precizēta redakcija, nosakot, ka vienā iesniegumā pieprasītais minimālais pasūtāmais daudzums papīra akcīzes nodokļa markām ir 500 gabalu.  Šobrīd Ministru kabineta 2015.gada 12.maija noteikumos Nr.220 ir noteikts, ka smēķējamās tabakas, cigāru un cigarillu akcīzes nodokļa marku piestiprina katrai primāri fasētai (tirdzniecības) iepakojuma vienībai tā, lai akcīzes nodokļa marku neaizklātu cita veida informācija un akcīzes nodokļa marka neaizklātu cita veida informāciju.  Likuma “Par akcīzes nodokli” 1.panta otrās daļas 2.punktā ir noteikts, ka akcīzes nodokļa marku piestiprina tabakas izstrādājumu, elektroniskajās cigaretēs izmantojamā šķidruma, elektroniskajās cigaretēs izmantojamā šķidruma sagatavošanas sastāvdaļu un tabakas aizstājējproduktu iepakojuma vienībai.  Savukārt, Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 1.panta 10.punkts skaidro, kas ir iepakojuma vienība — mazākais atsevišķais tabakas izstrādājuma, augu smēķēšanas produkta, elektroniskās smēķēšanas ierīces vai uzpildes tvertnes iepakojums, ko laiž tirgū. Lai neradītu pārpratumus normu piemērošanā, Ministru kabineta noteikumu projektā ir precizēta redakcija, nosakot, ka marku piestiprina iepakojuma vienībai.    Ņemot vērā, ka karsējamo tabaku jāmarķē no 2021.gada 1.jūlija, tad prasību akcīzes nodokļa marku piestiprināt zem slēgta caurspīdīga papildu apvalka nevarēs nodrošināt tai karsējamai tabakai, kas būs saražota līdz 30.jūnijam. Nozares pārstāvji sniedza viedokli, ka karsējamās tabakas iepakojuma izejmateriālu pasūtīšanas un gatavās preces ražošanas process ir ilgs, un to nav iespējams pilnībā ieviest dažu mēnešu laikā, kā arī akcīzes preču noliktavās atrodas karsējamās tabakas krājumi, tādējādi ir nepieciešams paredzēt pārejas periodu līdz 2021.gada 31.decembrim, atļaujot akcīzes marku piestiprināt virs slēgtā caurspīdīgā papildu apvalka karsējamai tabakai, kas saražota līdz 2021.gada 30.jūnijam.  Uzklausot nozares pārstāvjus konstatēts, ka atsevišķos gadījumos elektroniskajās cigaretēs izmantojamam šķidrumam, elektroniskajās cigaretēs izmantojamā šķidruma sagatavošanas sastāvdaļām un tabakas aizstājējproduktam akcīzes nodokļa marku nav iespējams piestiprināt uz iepakojuma vienības (tā ir pārāk maza vai akcīzes nodokļa marka nosegs citu informāciju), tādējādi akcīzes nodokļa marka jāpiestiprina uz ārējā iepakojuma Latvijas uzņēmumi iepērk jau gatavu produkciju, uz kuriem ir izvietoti arī brīdinājuma uzraksti. Lai netiktu bojāts produkta ārējais iepakojums, Ministru kabineta noteikumu projektā ir paredzēts noteikt, ka gadījumos, ja akcīzes nodokļa marku nevar piestiprināt uz iepakojuma vienības, tad akcīzes nodokļa marku piestiprina uz ārējā iepakojuma, ievērojot ka ārējais iepakojums ietver preces vienu iepakojuma vienību.  Vienlaikus Ministru kabineta noteikumu projekts paredz, ka, saņemot akcīzes nodokļa markas, nodokļa maksātāji, kas veic darbības ar elektroniskajās cigaretēs izmantojamo šķidrumu, elektroniskajās cigaretēs izmantojamā šķidruma sagatavošanas sastāvdaļām un tabakas aizstājējproduktiem, nesniedz pārskatu par akcīzes nodokļa marku apriti, jo akcīzes nodokli šajos gadījumos samaksā saņemot akcīzes nodokļa markas.  Šobrīd Ministru kabineta 2015.gada 12.maija noteikumos Nr.220 nav skaidri noteikts, kurā taksācijas periodā marku aprites pārskatā ir jānorāda informācija par atdotajām identificētajām akcīzes nodokļa markām pēc tam, kad Valsts ieņēmumu dienests tās ir identificējis. Ievērojot minēto, Ministru kabineta noteikumu projektā ir nepieciešams noteikt, ka saņemot Valsts ieņēmumu dienesta informāciju par atdotajām identificētajām akcīzes nodokļa markām, nodokļu maksātājs identificētās akcīzes nodokļa markas pārskatos par akcīzes nodokļa marku apriti norāda tajā taksācijas periodā, kurā Valsts ieņēmumu dienests akcīzes nodokļa markas ir identificējis.  Vienlaikus Ministru kabineta noteikumu projekta pielikumos ir paredzēts, ka iesniedzot iesniegumu par atdotajām akcīzes nodokļa markām, nodokļu maksātājs norāda arī informāciju par iemesliem, kādēļ atdotās akcīzes markas ir bojātas, kādēļ tās tiek uzskatītas par nederīgām, vai arī par iznīcināšanas iemesliem. Minētā informācija nepieciešama Valsts ieņēmumu dienestam lēmuma pieņemšanai par akcīzes nodokļa atmaksu.  Lai nodrošinātu Ministru kabineta 2008.gada 2.jūnija noteikumos Nr.383 “Par fasēto preču nominālā daudzuma un iepakojuma nominālā tilpuma standartvērtībām” noteikto prasību izpildi, kas paredz Latvijā izplatāmo fasēto preču nominālā daudzuma standartvērtības, tajā skaitā nominālā daudzuma standartvērtības attiecībā uz alkoholisko dzērienu fasējumu, ir nepieciešams Ministru kabineta noteikumu projekta 1.pielikumā paredzēt, ka persona pirms nodokļu marku saņemšanas apliecina, ka saņemtās akcīzes nodokļa markas tiks piestiprinātas tikai tādiem alkoholiskajiem dzērieniem, kura iepakojuma vienības tilpums atbilst Ministru kabineta 2008.gada 2.jūnija noteikumos Nr.383 “Par fasēto preču nominālā daudzuma un iepakojuma nominālā tilpuma standartvērtībām” noteiktajām prasībām. Tādējādi tiek arī izpildīts “konsultē vispirms” princips, atgādinot nodokļu maksātājiem par Latvijas Republikā izplatāmo fasēto preču nominālā daudzuma standartvērtībām. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts ieņēmumu dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | **Ministru kabineta noteikumu projekta tiesiskais regulējums ietekmēs nodokļu maksātājus, kuriem izsniegtas speciālās atļaujas (licences) apstiprināta noliktavas turētāja darbībai un reģistrēta saņēmēja darbībai, kā arī īslaicīgi reģistrētus saņēmējus, importētājus un citas personas, kurām ir tiesības saņemt akcīzes nodokļa markas. Saskaņā ar Valsts ieņēmumu dienesta rīcībā esošo informāciju akcīzes nodokļa markas alkoholiskajiem dzērieniem un tabakas izstrādājumiem saņem aptuveni 190 nodokļa maksātāji. Savukārt no šī gada 1. jūlija Valsts ieņēmumu dienests prognozē, ka akcīzes nodokļa markas elektroniskajās cigaretēs izmantojamiem šķidrumiem, elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem varētu saņemt aptuveni 31 nodokļa maksātājs, kuriem šobrīd izsniegtas speciālās atļaujas (licences) apstiprināta noliktavas turētāja darbībai.**  **Ministru kabineta noteikumu projekta tiesiskais regulējums ietekmēs arī Valsts ieņēmumu dienestu, kas izsniedz nodokļa maksātājiem akcīzes nodokļa markas, kā arī veic uzraudzības un kontroles funkcijas saistībā ar akcīzes preču apriti.**  **Akcīzes nodokļa marka, kura ir uzlīmēta uz akcīzes precēm, apliecina, ka minētajiem marķētajiem izstrādājumiem ir legāla izcelsme un tie ņemti valsts kontrolē atbilstoši noteiktajiem akcīzes nodokļa samaksas nosacījumiem, tādējādi noteikumu projekta tiesiskais regulējums ietekmēs sabiedrību kopumā.** |
| 2. | Tiesiskā regulējuma ietekme uz tautsaimniecību un administratīvo slogu | **Ņemot vērā, ka pienākums marķēt elektroniskajās cigaretēs izmantojamo šķidrumu, elektroniskajās cigaretēs izmantojamā šķidruma sagatavošanas sastāvdaļas un tabakas aizstājējproduktus ar akcīzes nodokļa markām ir noteikts likumā “Par akcīzes nodokli” un Ministru kabineta 2015.gada 12.maija noteikumos Nr.220 “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām”, šis noteikumu projekts nerada jaunu administratīvo slogu mērķa grupai - līdz ar jaunu produktu ienākšanu tirgū tiek paplašināts attiecīgās grupas akcīzes preču klāsts, uz kuriem šis pienākums attiecas.**  **Projektā paredzētais tiesiskais regulējums paredz mazāku administratīvo slogu mērķa grupai, salīdzinot ar citām akcīzes precēm, ņemot vērā, ka nodokļa maksātājiem par akcīzes nodokļa markām elektroniskajās cigaretēs izmantojamajam šķidrumam, elektroniskajās cigaretēs izmantojamā šķidruma sagatavošanas sastāvdaļām un tabakas aizstājējproduktiem nebūs jāsniedz informācija par izlietotajām akcīzes nodokļa markām.** |
| 3. | Administratīvo izmaksu monetārs novērtējums | **Saistībā ar marķēšanas procedūru radīto administratīvo un atbilstības izmaksu apjomu nav iespējams monetāri novērtēt, jo atbilstoši uzņēmēju sniegtai informācijai lielākoties marķēšana tiks veikta citās valstīs, kur notiek preču ražošana vai fasēšana, turklāt katrai preču grupai ir sava marķēšanas specifika (apjomi, iepakojumi, darbinieku skaits, iekārtas utt.), tāpēc nav iespējams aprēķināt vienu tipisko gadījumu.** |
| 4. | Atbilstības izmaksu monetārs novērtējums | **Sk. 3.punktu** |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi ir publicēta Finanšu ministrijas tīmekļa vietnes sadaļā “Sabiedrības līdzdalība” – “Tiesību aktu projekti” – “Nodokļu politika”.  Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē.  Par Ministru kabineta noteikumu projekta izstrādi ir informēta Tabakas izstrādājumu ražotāju nacionālā asociācija (turpmāk – TIRNA), Bezdūmu nozaru asociācija (turpmāk – BNA) un Tradicionālo un bezdūmu tabakas izstrādājumu apvienība. |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties noteikumu projekta izstrādē, rakstveidā sniedzot viedokļus par noteikumu projektu, kas 2021.gada 8.februārī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese:  https://www.fm.gov.lv/lv/kartiba-kada-alkoholiskos-dzerienus-tabakas-izstradajumus-elektroniskajas-cigaretes-izmantojamo-skidrumu-elektroniskajas-cigaretes-izmantojama-skidruma-sagatavosanas-sastavdalas-un-tabakas-aizstajejproduktus-marke-ar-akcizes-nodokla-markam un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: https://mk.gov.lv/content/ministru-kabineta-diskusiju-dokumenti |
| 3. | Sabiedrības līdzdalības rezultāti | 1. Ir ņemts vērā TIRNA un BNA priekšlikums paredzēt pārejas periodu līdz 2021.gada 31.decembrim, atļaujot akcīzes marku piestiprināt virs slēgtā caurspīdīgā papildu apvalka karsējamai tabakai, kas saražota līdz 2021.gada 30.jūnijam  2. Ņemot vērā BNA viedokli par elektroniskajās cigaretēs izmantojamam šķidrumam, elektroniskajās cigaretēs izmantojamā šķidruma sagatavošanas sastāvdaļām un tabakas aizstājējproduktam akcīzes nodokļa marku piestiprināšanu vietu, tika papildināts noteikumu projekts ar jaunu punktu par marķēšanas nosacījumiem minētajiem produktiem.  3. Ir ņemts vērā BNA priekšlikums, pasūtot akcīzes nodokļa markas atsevišķi neizdalīt elektroniskajās cigaretēs izmantojamo šķidrumu un elektroniskajās cigaretēs izmantojamā šķidruma sagatavošanas sastāvdaļas, lai saņemtās akcīzes nodokļa markas varētu piestiprināt abiem akcīzes preču veidiem, tādējādi ir precizēts noteikumu projekta 3.pielikums.  4. Tradicionālo un bezdūmu tabakas izstrādājumu apvienībai nebija iebildumu.  Citi sabiedrības pārstāvju iebildumi un priekšlikumi nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta noteikumu projekts nepaplašina VID līdzšinējās funkcijas un uzdevumus.  Ministru kabineta noteikumu projektam nav ietekmes uz jaunu institūciju izveidi, esošu institūciju likvidāciju vai reorganizāciju.  Nav nepieciešams veidot jaunas darba vietas, noteiktās prasības paredzēts realizēt esošo cilvēkresursu ietvaros. |
| 3. | Cita informācija | Nav. |

Finanšu ministrs J. Reirs

Pavloviča 67120129

[Jana.Pavlovica@vid.gov.lv](mailto:Jana.Pavlovica@vid.gov.lv)